Чорнобыль

Чорнобыль,  Чорно́биль,  Черно́быль — мѣсто на сѣверѣ Украины, в Киевской области, на рѣцѣ Припять, в заказаной зонѣ гаварии Чорнобыльской АЕ.Переверзєв С.В.

 История 
Найскорша упоминка о Чорнобылю, под роком 1193, походить з Ипатийовского лѣтописа. Записаный Чорнобыль и в Список русских городов дальних и ближних (XIV.    стороча). Належав шляхетным родам Кмѣтох, Сапѣг, Ходкевичох, котры были подданыма польской коруны. По другом роздѣлѣ Польщи (1793) переходить до Российской империи.

Первы податкы о том, же в Чорнобылю жили Евреи, суть од конця XVII. ст.. Под роком 1691 занотовано, же козакы под командов полковника  учинили в Чорнобылю погром. Поступно Евреи стали ся найвекшов етничнов групов (року 1897 — 60 % обывательства). До року 1926 их частка упала до 39 % через погромы (1905, 1919–1920) ай миграцію. Ту быв еден зоз центрох хасидизму. Еврейска громада была знищена гитлеровцями (1941–1943).Электронная еврейская энциклопедия

Совѣтска влада настала 12. юна 1920. В року 1925 обывательох было . Од року 1930  выбудовали лодярску майстерню, што в року 1939 стала ся лодярньов, а од року 1955 оправовов базов днѣпровского флота.
Атомову електрарню выставили в рокох 1970–1977. 26. апрѣля 1986 на 4. енергоблоку АЕ стала ся гавария. Обывательство перед гавариев было 13,3 тысяч особ (новембер 1985), на другый день по гаварии вшиткы зостали евакуованы.

 Днешность 
Електрарня офи­ци­ал­но была затворена 15. децембра 2000. Про персонал и членох родин в Чер­ни­гов­ской области збудоване мѣсто Славутич. Днесь Чернобыль — мертве мѣсто, де приходить працовати на шихты лем персонал обслугы АЕ, вояци и полиция. Людскы поговоры затято пояснюють чорнобыльску трагедию розбуряньом незадовго перед тым мѣстным обывательством гробовой крипты едного зоз хасидскых духовных везирьох на еврейском теметовѣ Чорнобыля.

В сучасности Чорнобыль выступуе тыж як туристична атракция.Wycieczki do Czarnobyla z KijowaЕлена Холоденкоhttp://chernobyl-tour.com ЧЕРНОБЫЛЬ ТУР
Официальные туры в Чернобыльскую Зону

 См. тыж 
 Припять
 Чорнобыльска зона одчуждѣня

 Жерела и одказы 




 Референции